Μπούντεσλιγκα Αυστρίας

Το πρωτάθλημα ποδοσφαίρου Αυστρίας (γερμανικά: Österreichische Fußball-Bundesliga) ξεκίνησε το 1912. Από το 1974-75 διοργανώνεται από την Österreichische Fußball Bundesliga e.V. Το πρωτάθλημα αναφέρεται επίσημα ως tipico Bundesliga για εμπορικούς λόγους. Στον κατάλογο των πρωταθλητών κυριαρχούν οι ομάδες της Βιέννης με περισσότερα από 75 πρωταθλήματα.

 Από το 1911 ως το 1923 το Αυστριακό πρωτάθλημα ποδοσφαίρου διοργάνωνε η ποδοσφαιρική ομοσπονδία της Κάτω Αυστρίας (γερμ.: Niederösterreich), που είχε δημιουργηθεί μόνο από συλλόγους της Βιέννης. Στη συνέχεια τη διοργάνωση ανέλαβε η ομοσπονδία της Βιέννης (Wiener Fußball-Verband ή WFV), η οποία διοργάνωσε το πρώτο επαγγελματικό πρωτάθλημα στην ηπειρωτική Ευρώπη τη σεζόν 1924-25. Το 1938 έπειτα από την Προσάρτηση της Αυστρίας, δηλαδή την αναγκαστική συνένωση της Αυστρίας με τη ναζιστική Γερμανία, το πρωτάθλημα της χώρας αποτέλεσε τμήμα του γερμανικού πρωταθλήματος με τον τίτλο Gauliga Ostmark. Τότε για πρώτη φορά σύλλογοι εκτός Βιέννης συμπεριλήφθηκαν στην ανώτερη κατηγορία. Την περίοδο αυτή η πρωταθλήτρια ομάδα της Αυστρίας μετείχε στους αγώνες κατάταξης του παγγερμανικού πρωταθλήματος, αντιμετωπίζοντας τους νικητές των άλλων τοπικών πρωταθλημάτων του γερμανικού κράτους. Τρεις φορές αυστριακές ομάδες έφτασαν ως τον τελικό του γερμανικού πρωταθλήματος και το 1941 η Ραπίντ Βιέννης το κατέκτησε. Επίσης δυο φορές κατέκτησαν αυστριακοί σύλλογοι το Κύπελλο Γερμανίας. Μετά το Β΄ παγκόσμιο πόλεμο το αυστριακό ποδόσφαιρο έγινε πάλι ανεξάρτητο. Ως το 1948 μετείχαν μόνο βιεννέζικες ομάδες και στη συνέχεια εντάχθηκαν πάλι σύλλογοι από την υπόλοιπη χώρα. Όμως μόλις το 1965 ομάδα εκτός Βιέννης κατάφερε να πάρει τον τίτλο. Ήταν η ΛΑΣΚ Λιντς, για να ακολουθήσουν κι άλλες αργότερα: η Βάκερ Ίνσμπουργκ, η Φιρστ Λιντς, η Αούστρια Σάλτσμπουργκ (1933-2005)*, η Στουρμ Γκρατς και η Γκράτσερ ΑΚ. 1912 ως 1923 Διοργανωτής η Ποδοσφαιρική Ομοσπονδία της Κάτω Αυστρίας (Niederösterreich). 1924 ως 1938 Επαγγελματικό πρωτάθλημα. Διοργανωτής η Ποδοσφαιρική Ομοσπονδία της Βιέννης (Wiener Fußball-Verband ή WFV). 1939 ως 1945 Μετά το Ανσλούς το αυστριακό πρωτάθλημα μετατράπηκε σε τοπικό πρωτάθλημα του γερμανικού με τον τίτλο Gauliga Ostmark ως το 1945. 1974-75 ξεκίνησε η αυστριακή Μπούντεσλιγκα. Σημειώσεις Η Αούστρια Βιέννης ονομαζόταν "Ερασιτέχνες" (Amateure) ως το 1926. Η Αντμίρα και η Βάκερ Βιέννης συγχωνεύτηκαν το 1971 και δημιούργησαν την Αντμίρα-Βάκερ. Το 1997 απορρόφησαν και την Μέντλινγκ και μετονομάστηκαν σε Αντμίρα-Βάκερ Μέντλινγκ. Η Βάκερ Ίνσμπρουκ άλλαξε διάφορα ονόματα. Αρχικά ονομαζόταν Βάκερ Ίνσμπρουκ, στη συνέχεια μετονομάστηκε σε ΦΚ Σβαρόφσκι Τιρόλ και αργότερα σε ΦΚ Τιρόλ Ίνσμπρουκ. Σήμερα η ομάδα έχει ξανά την ονομασία Βάκερ Ίνσμπρουκ. Οι τίτλοι που έχει κατακτήσει με τις διάφορες ονομασίες (σύνολο 10), μπορούν εναλακτικά να αποδοθούν όλοι στην Βάκερ Ίνσμπρουκ. Σύμφωνα με το νόμο, η νέα Βάκερ Ίνσμπρουκ δεν δικαιούται τους τίτλους που κατέκτησε η προηγούμενη ομώνυμη ομάδα. Η Αούστρια Σάλτσμπουργκ (1933-2005) εξαγοράστηκε και μετονομάστηκε σε Ρεντ Μπουλ το 2005. Το ίδιο έτος, οπαδοί του συλλόγου ίδρυσαν μια νέα Αούστρια Σάλτσμπουργκ, η οποία ξεκίνησε από την 7η κατηγορία τη σεζόν 2006-2007, αλλά με 4 συνεχόμενες ανόδους, και μάλιστα ως πρωταθλήτρια, αγωνίζεται πλέον στην 3η κατηγορία και θεωρείται η πραγματική συνέχιση της παλιάς ομάδας από τους φιλάθλους της, καθώς η ίδια η διοίκηση της Ρεντ Μπουλ υποστήριξε το 2005 ότι η ομάδα που δημιούργησαν είναι νέα και δεν έχει σχεση με την Αούστρια Σάλτσμπουργκ. Αυτό όμως δεν έγινε δεκτό από την Αυστριακή Ομοσπονδία. Το λογότυπο του πρωταθλήματος της αυστριακής Μπούντεσλιγκα αλλάζει αναλόγως τον εκάστοτε χορηγό. Από την περίοδο 2014–15 χορηγός του πρωταθλήματος είναι η tipico. Κύπελλο Αυστρίας Οι πρωταθλητές Αυστρίας Οι κυπελλούχοι Αυστρίας